ΓΡΑΠΤΗ ΕΡΩΤΗΣΗ E-2858/99

υποβολή: Roberta Angelilli (UEN) προς την Επιτροπή

(18 Ιανουαρίου 2000)

Θέμα: Ατελής εφαρμογή των οδηγιών περί αξιολόγησης των επιπτώσεων στο περιβάλλον εκ μέρους του νομού Λάτσιο

Αναφορικά σε προγενέστερες ερωτήσεις μου για ό, τι αφορά την αξιολόγηση των επιπτώσεων στο περιβάλλον και την οδηγία 85/337/ΕΟΚ(1) και τις μετέπειτα τροποποιήσεις, θα μπορούσε άραγε η Επιτροπή να αναφέρει κατά πόσον η εφαρμογή των εν λόγω οδηγιώνπήρξε ουσιαστική και πλήρης, ιδίως μετά την ανάθεση της εφαρμογής εκ μέρους της ιταλικής κυβέρνησης προς τους νομούς και με ιδιαίτερη αναφορά για το νομό Λάτσιο, ή εάν αντιθέτως αντιμετωπίστηκαν ατέλειες και/ή σημεία που δεν έχουν πλήρως εφαρμοστεί;

Ειδικότερα, ο χώρος στάθμευσης της Via Sacchi της Ρώμης, που αναφέρθηκε ήδη στην ερώτηση Ε-2084/99(2), δρομολόγησε μία σύγκρουση αρμοδιοτήτων μεταξύ του δήμου της Ρώμης, που χορήγησε τη σχετική άδεια χωρίς την πραγματοποίηση ΑΕΠ, και του νομού Λάτσιο που, αντιθέτως, ζήτησε την πραγματοποίηση της εν λόγω αξιολόγησης των επιπτώσεων στο περιβάλλον.

(1) ΕΕ L 175 της 5.7.1985, σελ. 40.

(2) ΕΕ C 219 της 1.8.2000, σελ. 87.

Απάντηση της κας Wallstrm εξ ονόματος της Επιτροπής

(23 Φεβρουαρίου 2000)

Σε ό, τι αφορά την προσαρμογή της οδηγίας 85/337/ΕΟΚ της 27ης Ιουνίου 1985 σχετικά με την αξιολόγηση των επιπτώσεων ορισμένων δημοσίων και ιδιωτικών έργων επί του περιβάλλοντος στην Ιταλία και ειδικότερα στην περιοχή του Lazio, το αξιότιμο μέλος παραπέμπεται στην απάντηση της Γραπτής Ερώτησης E-2084/99. Εξετάζεται η συμβατότητα της Ιταλικής Περιφερειακής Νομοθεσίας προς την οδηγία του Συμβουλίου

97/11/ΕΚ της 3ης Μαρτίου 1997(1), που τροποποιεί την οδηγία 85/337/ΕΟΚ. Πρέπει να προστεθεί εδώ ότι οι χώροι στάθμευσης (πάρκινγκ) αυτοκινήτων δεν αναφέρονται συγκεκριμένα στα παραρτήματα της οδηγίας 85/337/ΕΟΚ και, επομένως είναι δύσκολο να επικαλεσθεί κανείς την έλλειψη συγκεκριμένης προσαρμογής της οδηγίας αναφορικά με αυτήν την κλάση έργων. Απεναντίας, η οδηγία 97/11/ΕΚ, η οποία δεν καλύπτει τη συγκεκριμένη περίπτωση επειδή αφορά έργα για τα οποίαπεβλήθησαν αιτήσεις αδείας μετά τις 14 Μαρτίου 1999, περιλαμβάνει ρητά και τους χώρους στάθμευσης αυτοκινήτων μεταξύ των έργων που αναφέρονται στο παράρτημα ΙΙ της οδηγίας (10 β).

Τυχόν διαφορές μεταξύ φορέων της Ιταλικής δημόσιας διοίκησης δεν αφορούν την Κοινότητα. Αυτό που αφορά την Κοινότητα είναι μόνον να εφαρμόζεται η Κοινοτική νομοθεσία κατά το σωστό τρόπο.

Σε ό, τι αφορά την εφαρμογή της οδηγίας 85/337/ΕΟΚ στην συγκεκριμένη περίπτωση, η γνώμη της Επιτροπής είναι ότι οι χώροι στάθμευσης αυτοκινήτων θα μπορούσαν, αν και δεν αναφέρονται, ρητά, να καλυφθούν από το παράρτημα II της οδηγίας 85/337/ΕΟΚ στο σημείο 10 β (ως έργα πολεοδομίας στα σχέδιαποδομών). Σύμφωνα με την οδηγία, τα σχέδια του παραρτήματος IIπόκεινται σε αξιολόγηση περιβαλλοντικών επιπτώσεων (EIA) όταν τα κράτη μέλη θεωρούν ότι τα ιδιαίτερα χαρακτηριστικά τους το επιβάλλουν. Ωστόσο, τα κράτη μέλη είναιποχρεωμένα να διενεργούν κάποια προ-αξιολόγηση ώστε να διαπιστώνεται κατά πόσον έργα του παραρτήματος ΙΙ χρειάζεται ναποβληθούν στη διαδικασία EIA. Επομένως, η Επιτροπή θεωρεί ότι η μη διενέργεια κάποιας προαξιολόγησης για χώρους στάθμευσης αυτοκινήτων που ενδεχομένως παρουσιάζουν σημαντικές επιπτώσεις στο περιβάλλον, αποτελεί παραβίαση της οδηγίας, ενώ η μηποβολή του έργου κατασκευής χώρων στάθμευσης αυτοκινήτων στη διαδικασία EIA δεν αποτελεί παραβίαση της οδηγίας, αν η απουσία σοβαρών επιπτώσεων του έργου έχει εξακριβωθεί σε προγενέστερη προ-αξιολόγηση.

(1) ΕΕ L 73 της 14.3.1997.